**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL naudojimosi klaipėdos miesto Savivaldybei priklausančiOMIS elektromobilių įkrovimo stotelĖMIS PASLAUGOS KAINOS**

2020 m. gegužės 7 d. Nr. T1-121

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 ir 37 punktais, Klaipėdos miesto savivaldybės taryba nusprendžia:

1. Nustatyti, kad elektromobilių įkrovimo paslauga iš Klaipėdos miesto savivaldybei nuosavybės teise priklausančių elektromobilių įkrovimo stotelių vartotojams teikiama neatlygintinai 3 metus.

2. Pripažinti netekusiu galios Klaipėdos miesto savivaldybės tarybos 2017 m. gegužės 25 d. sprendimą Nr. T2-123 „Dėl naudojimosi Klaipėdos miesto savivaldybei priklausančiomis elektromobilių įkrovimo stotelėmis tvarkos nustatymo“.

3. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Turto valdymo skyriaus vedėjas

Edvardas Simokaitis, tel. 39 60 36

2020-05-04